Поштовани,

Поводом спровођења поступка пријављивања кандидата на Конкурс за пријем ученика средњих школа у Републици Србији у установе за смештај и исхрану ученика за школску 2020/2021.годину, обавештавамо следеће:

* Ученици прве године, који конкуришу за пријем у установе ученичког стандарда у школској 2020/21. години, у обавези су да приложе оверену потврду о упису у средњу школу, без обзира да ли је упис извршен електронски или предајом докумената у школи.
* Уколико је школа коју ученик похађа издала електронско сведочанство, потребно је да овери одштампану верзију, да би сведочанство било прихваћено као валидан документ на упису. Домови ученика немају обезбеђен приступ електронским базама које користе школе, нити, у овом тренутку,  постоји могућност електронског уписа у домове.
* Имајући у виду да је 19. јул 2020. године недеља и сходно томе нерадни дан, последњи дан када се врши пријем докумената је понедељак 20. јул 2020. године, без обзира да ли се ради о личној предаји или достави преко поште са тим датумом.
* Организација рада  у току пријема докумената за упис треба да се планира тако да се избегне истовремени боравак већег броја родитеља и ученика у установи и обезбеди адекватна физичка дистанца и примена свих препоручених мера заштите.
* Установе ученичког стандарда имају обавезу да прате и спроводе упутства релевантних здравствених служби и надлежних институција.

ОДЕЉЕЊЕ ЗА ПОСЛОВЕ УЧЕНИЧКОГ И СТУДЕНТСКОГ СТАНДАРДА